Sierra de Peco

La sierra de Peco ye una sierra de la branca aragonesa Julio Muñoz Jiménez, Concepción Sanz Herráiz: Guía Física de España. 5 Las Montañas. Alianza Editorial, 1995, p 141. de lo Sistema Iberico con dirección N-S situada a lo sud-este de las sierras Modorra y d'Algairén, a lo sud de la depresión d'Ebro y a l'este de Campo Romanos. Fa part chunto con la Sierra d'Algairén y Sierra Modorra de la unidat de Baduls de lo Sistema Iberico, unidat que ye a l'ueste de la falla de Datos Eduardo Viñuales Cobos: Red Natural de Aragón. Campo de Daroca nº 24, 2008, p 110., manimenos La Uerba desparte la Sierra de Peco de las atras dos sierras.

Las suyas altarias principals se troban en Picacho (1182 m), Sant Bartolomeu (1304 m) y Cerro Pelado (1109). Las suyas versants desauguan enta La Uerba, que fluye a l'ueste y norte de la sierra, y recibe las auguas de l'Arroyo del Val, que reculle las auguas de la versant este y sud de la sierra.

La superficie de la Sierra de Peco perteneixe a los termins municipals de Cerveruela, Baduls, Villadolz y Villa-reyal de la Uerba.

Encara que lo releu se formó en la orochenia alpina, los materials son rocas sedimentarias paleozoicas metamorfizadas (losetas, ortocuarcitas), que se plegoron en la orochenia herzinica.

Los carrascals fan part de la vechetación natural d'esta sierra.

 Toponimia 
En l'Alto Palancia bi ha una fuent y un oronimo toponimicament pareixius (El Peco), que Natividad Nebot Calpe interpreta a partir de lo latín OPACU Natividad Nebot Calpe: El castellano-aragonés en tierras valencianas (Alto Mijares, Alto Palancia, Serranía de Chelva, Enguera y la Canal de Navarrés). Archivo de Filología Aragonesa XXXIV-XXXV. 1958, p 447, y que en aragonés central ha dau paco y en atras variants ubago.

Manimenos bi ha atras explicacions porque El Peco apareixe en l'antroponimia d'aragoneses y valencianos en la baixa Edat Meya. En portugués peco ye cualsiquier malautía de las plantas que no las deixa creixer, u una planta u animal que no creixen. En gallego peco ye una tierra mala, pero tamién la mata d'una planta. Tamién se diz peco en gallego a la grasura de la porquería que deixa la lana de la ovella cuan la lavan, lo que puet explicar lo nombre d'un pelaire de lo sieglo XV de Zaragoza (García el Peco).

João Batista Labanha denominaba a l'altaria mes gran de la sierra San Bartholomeu del Picueço u San Bartholomeo del Picueço en "Itinerario del Reyno de Aragón (1610-1611)", en relación con la ermita de Sant Bartolomeu que bi heba en Villadolz. Ye posible que Picuezo (visible en atros oronimos), tienga relación etimolochica con Peco.

 Referencias 

 Bibliografía 
 J. Vilá Valentí, Lluís Solé Sabarís, Manuel Terán: Geografía general de Espanya. Ariel Geografía. 1994.
 Julio Muñoz Jiménez, Concepción Sanz Herráiz: Guía Física de España. 5 Las Montañas. Alianza Editorial, 1995.
 Eduardo Viñuales Cobos: Red Natural de Aragón. Campo de Daroca nº 24, 2008.
 Eduardo Viñuales Cobos: Red Natural de Aragón. Campo de Cariñena nº 25, 2008.

*